
[bookmark: TextBodyBegin]Euroopan parlamentti, joka
–	ottaa huomioon Kreikan korkeimman oikeuden apulaissyyttäjän 27. kesäkuuta 2023 päivätyllä kirjeellä välittämän Ateenan ensimmäisen oikeusasteen tuomioistuimen yleisen syyttäjän pyynnön, josta ilmoitettiin täysistunnossa 10. heinäkuuta 2023, Georgios Kyrtsosin koskemattomuuden pidättämisestä rikosoikeudellisen menettelyn yhteydessä,
–	on kuullut Georgios Kyrtsosia työjärjestyksen 9 artiklan 6 kohdan mukaisesti,
–	ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
[bookmark: _GoBack]–	ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot[footnoteRef:1], [1:  	Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23. sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.] 

–	ottaa huomioon Helleenien tasavallan perustuslain 62 §:n,
–	ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
–	ottaa huomioon oikeudellisten asioiden valiokunnan mietinnön (A9-0028/2024),
A.	ottaa huomioon, että Ateenan ensimmäisen oikeusasteen tuomioistuimen syyttäjä on pyytänyt Kreikasta valitun Euroopan parlamentin jäsenen Georgios Kyrtsosin koskemattomuuden pidättämistä rikosoikeudellisen menettelyn yhteydessä, joka nostetaan Kyrtsosia vastaan tietyn summan maksamatta jättämisestä Kreikan valtiolle;
B.	ottaa huomioon, että Georgios Kyrtsosia syytetään KMP Ekdotiki Anonimi Etaireia -nimisen yhtiön (KMP Publishing plc) varatoimitusjohtajana siitä, että hän ei ole maksanut tiettyä summaa Kreikan valtiolle;
C.	ottaa huomioon, että teossa, johon Georgios Kyrtsosin väitetään syyllistyneen, on kyse Kreikan lain nro 1882/90 25 §:n 1 momentin b kohdassa, sellaisena kuin se on korvattuna Kreikan lain nro 2523/97 23 §:n 1 momentilla, sellaisena kuin se on muutettuna Kreikan lain nro 2948/01 18 §:n 2 momentilla ja 28 §:n 2–4 momentilla, sellaisena kuin se on täydennettynä Kreikan lain nro 3016/02 34 §:llä, Kreikan lain nro 3220/04 34 §:n 1 momentilla ja Kreikan lain nro 3943/11 3 §:n 1 momentilla, sellaisena kuin se on korvattuna Kreikan lain nro 4321/15 20 §:llä, sellaisena kuin se on muutettuna Kreikan lain nro 4174/13 71 §:n 2 momentilla, joka on lisätty Kreikan lain nro 4337/15 8 §:ään ja jota on täydennetty Kreikan lain nro 4619/19 469 §:llä, tarkoitetusta valtion saatavien maksamatta jättämisestä;
D.	ottaa huomioon, että parlamentaarisen koskemattomuuden tarkoituksena on suojella parlamenttia ja sen jäseniä oikeudenkäynneiltä, jotka liittyvät toimintaan, jota harjoitetaan hoidettaessa parlamentin jäsenten tehtäviä ja jota ei voida erottaa kyseisistä tehtävistä; ottaa huomioon, että väitetyllä rikoksella ei selvästikään ole suoraa yhteyttä Georgios Kyrtsosin toimintaan Euroopan parlamentin jäsenenä, vaan se liittyy hänen asemaansa sanomalehtiyrityksensä johtajana;
E.	ottaa huomioon, että väitetty rikos ei ole Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettu Georgios Kyrtsosin Euroopan parlamentin jäsenen tehtäviään hoitaessaan ilmaisema mielipide tai äänestys;
F.	toteaa, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus ja toisen jäsenvaltion alueella vapaudenriistoa koskeva koskemattomuus sekä lainkäytöllinen koskemattomuus; toteaa, että koskemattomuuteen ei voida vedota silloin, kun jäsen tavataan itse teosta, eikä se estä Euroopan parlamenttia käyttämästä oikeuttaan pidättää koskemattomuuden yhden jäsenen osalta;
G.	ottaa huomioon, että Helleenien tasavallan perustuslain 62 §:ssä säädetään, että parlamentin jäsentä ei saa vaalikauden aikana asettaa syytteeseen, pidättää tai vangita eikä hänen vapauttaan muuten rajoittaa ilman parlamentin ennalta antamaa lupaa;
H.	ottaa huomioon, että tässä tapauksessa parlamentti ei ole löytänyt todisteita fumus persecutionis -tilanteesta eli tosiseikkoja, jotka viittaisivat siihen, että kyseessä oleva tutkinta olisi aloitettu tarkoituksena vahingoittaa jäsenen poliittista toimintaa Euroopan parlamentin jäsenenä;
I.	toteaa, että parlamentti päättää itsenäisesti, pidättääkö se koskemattomuuden tietyssä tapauksessa vai ei; toteaa, että parlamentti voi kohtuullisessa määrin ottaa jäsenen kannan huomioon, kun se tekee päätöksen siitä, pidätetäänkö hänen koskemattomuutensa vai ei[footnoteRef:2]; ottaa huomioon, että Georgios Kyrtsos totesi kuulemisessa, ettei hän vastusta parlamentaarisen koskemattomuutensa pidättämistä; [2:  	Yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, kohta 28,] 

J.	ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä”[footnoteRef:3]; [3:  	Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.] 

1.	päättää pidättää Georgios Kyrtsosin koskemattomuuden;
2.	kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan toimivaltaisille viranomaisille ja Georgios Kyrtsosille.

